CELEX: 32020D0368
Language: lt
Date: 2020-03-03 00:00:00
Title: Komisijos Įgyvendinimo Sprendimas (ES) 2020/368 2020 m. kovo 3 d. kuriuo patvirtinamas afrikinio kiaulių maro likvidavimo laukinių kiaulių populiacijoje tam tikrose Slovakijos srityse planas (pranešta dokumentu Nr. C(2020) 1157) (Tekstas autentiškas tik slovakų kalba) (Tekstas svarbus EEE)

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 67/137
               
            
         KOMISIJOS ĮGYVENDINIMO SPRENDIMAS (ES) 2020/368
         2020 m. kovo 3 d.
         kuriuo patvirtinamas afrikinio kiaulių maro likvidavimo laukinių kiaulių populiacijoje tam tikrose Slovakijos srityse planas
         (pranešta dokumentu Nr. C(2020) 1157)
         (Tekstas autentiškas tik slovakų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. birželio 27 d. Tarybos direktyvą 2002/60/EB, nustatančią konkrečias nuostatas dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (1), ypač į jos 16 straipsnio 1 dalies antrą pastraipą,
         kadangi:
         
                     (1)
                  
                  
                     Direktyva 2002/60/EB nustatytos būtiniausios afrikinio kiaulių maro kontrolės Sąjungoje priemonės, įskaitant priemones, taikytinas patvirtinus afrikinio kiaulių maro atvejį laukinių kiaulių populiacijoje;
                  
               
                     (2)
                  
                  
                     be to, Komisijos įgyvendinimo sprendime 2014/709/ES (2) nustatytos su afrikiniu kiaulių maru susijusios gyvūnų sveikatos kontrolės priemonės, taikomos priede išvardytose valstybėse narėse arba jų srityse (toliau – susijusios valstybės narės), ir visose valstybėse narėse taikomos priemonės dėl laukinių kiaulių judėjimo ir informavimo prievolių. Įgyvendinimo sprendimo 2014/709/ES priede nustatytos ir išvardytos tam tikros susijusių valstybių narių sritys, suskirstytos pagal dėl šios ligos susiklosčiusia epizootine padėtimi grindžiamos rizikos lygį, ir pateiktas didelės rizikos sričių sąrašas. Tas priedas buvo keletą kartų iš dalies pakeistas, kad jame būtų atsižvelgta į Sąjungos epizootinės padėties, susijusios su afrikiniu kiaulių maru, pokyčius, kurie turėjo atsispindėti tame priede;
                  
               
                     (3)
                  
                  
                     2019 m. Slovakija pranešė Komisijai apie afrikinio kiaulių maro atvejus laukinių kiaulių populiacijoje ir deramai ėmėsi Direktyvoje 2002/60/EB nustatytų ligos kontrolės priemonių;
                  
               
                     (4)
                  
                  
                     atsižvelgdama į esamą epizootinę padėtį, Slovakija 2019 m. lapkričio 27 d. pagal Direktyvos 2002/60/EB 16 straipsnį pateikė Komisijai afrikinio kiaulių maro likvidavimo planą (toliau – likvidavimo planas);
                  
               
                     (5)
                  
                  
                     Įgyvendinimo sprendimo 2014/709/ES priedas paskiausiai buvo iš dalies pakeistas Komisijos įgyvendinimo sprendimu (ES) 2020/46 (3), siekiant, be kita ko, atsižvelgti į Slovakijos laukinių kiaulių populiacijoje nustatytus afrikinio kiaulių maro atvejus, ir į to priedo I ir II dalis buvo įtrauktos užkrėstos Slovakijos sritys;
                  
               
                     (6)
                  
                  
                     Komisija išnagrinėjo Slovakijos pateiktą likvidavimo planą ir nusprendė, kad jis atitinka Direktyvos 2002/60/EB 16 straipsnyje nustatytus reikalavimus. Todėl šis likvidavimo planas turėtų būti atitinkamai patvirtintas;
                  
               
                     (7)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Patvirtinamas 2019 m. lapkričio 27 d. Slovakijos pagal Direktyvos 2002/60/EB 16 straipsnio 1 dalį pateiktas planas dėl afrikinio kiaulių maro likvidavimo laukinių kiaulių populiacijoje Įgyvendinimo sprendimo 2014/709/ES priede nurodytose srityse.
         
         
            2 straipsnis
            Slovakija užtikrina, kad per 30 dienų nuo šio sprendimo priėmimo dienos įsigaliotų įstatymai ir kiti teisės aktai, būtini likvidavimo planui įgyvendinti.
         
         
            3 straipsnis
            Šis sprendimas skirtas Slovakijos Respublikai.
         
         
            Priimta Briuselyje 2020 m. kovo 3 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 192, 2002 7 20, p. 27.
         
            (2)  2014 m. spalio 9 d. Komisijos įgyvendinimo sprendimas 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, ir kuriuo panaikinamas Įgyvendinimo sprendimas 2014/178/ES (OL L 295, 2014 10 11, p. 63).
         
            (3)  2020 m. sausio 20 d. Komisijos įgyvendinimo sprendimas (ES) 2020/46, kuriuo iš dalies keičiamas Įgyvendinimo sprendimo 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, priedas (OL L 16, 2020 1 21, p. 9).